Tėvai gali rinktis leisti vaiką į priešmokyklinio ugdymo grupę jei einamaisiais metais iki balandžio 30 d. arba, įvertinus vaiko ugdymo ir ugdymosi poreikius ir pažangą – iki rugsėjo 1 d. vaikui sukanka 5-eri. Tokiu atveju, priešmokyklinis ugdymas gali trukti vienerius arba dvejus metus. Kuomet einamaisiais kalendoriniais metais vaikui sukanka 6 metai, būtina nuo rugsėjo pereiti į priešmokyklinę ugdymo pakopą. Jeigu vaikas priešmokyklinę grupę pradeda lankyti 6 metų, po metų jis turi keliauti į mokyklą.